Here is a page extracted from Wikipedia that may contain CSS, HTML, and a lot of unformatted text.

Title: Castelló d'Empúries
Content: Castelló d'Empúries (Castelló d'Empúries en catalán y oficialment, Castellón de Ampurias en castellano) ye un municipio catalán situato en a comarca d'Alto Empordán y partiu chudicial de Figueras, en a provincia de Chirona.

A suya población ye de 12.220 habitants (2010), en una superficie de 42,29 km² con una densidat de población de 288,96 hab/km².

Castelló d'Empúries estió a capital historica d'o condau d'Ampurias (comtat d'Empúries en catalán). Hue, por a suya placha de gran longaria, ye un important destín turistico, y a suya población en os periodos vacacionals se dobla.

Cheografía 
Castelló d'Empúries ye situato a 17 metros d'altaria sobre o livel d'a mar, a una distancia de 16 km de Figueras, a capital d'a suya comarca y partiu chudicial, a 54 km de Chirona, a capital d'a suya provincia, y a 153 km de Barcelona, a capital de Catalunya.

D'o suyo termin municipal fa parte a urbanización d'Empuriabrava.

Historia 
A primera cita historica d'o lugar ye en 879, y en 1007 ya se documenta a suya ilesia. Sindembargo, Castelló d'Empúries ye a continuadora de l'antiga ciudat griega y dimpués romana d'Emporion/Ampuriae (hue en o termin municipal de L'Escala), que yera albandonata por estar a cantos d'a Mar Mediterrania y estar a sobén l'obchecto d'ataques piratas. En ixas envueltas, a ciudat yera no nomás a prencipal ciudat d'a comarca, sino tamién a capital d'o condau d'Ampurias y lugar de residencia d'o suyo conte.

Ya dende o sieglo IX bi ha documentos que indican a presencia en o lugar d'una comunidat chodiga, atro indicio d'a importancia d'a ciudat. Ista comunidat menguó a suya importancia dende o sieglo XIV.

Toponimia 
En o sieglo XV s'escribiba Castellon Ampuries en o peache de Monzón.

Demografía

Administración

Reparto de concellers 
Fuent: MUNICAT, en a pachina web d'a Generalitat de Catalunya.

Alcaldes

Molimentos 
 Ilesia de Santa María de Castelló d'Empúries, una ilesia d'os sieglos XIV-XV, d'estilo gotico, construita dencima de l'antigo edificio romanico. Ye adedicada a Santa María.
 Palacio d'os contes de Castelló d'Empúries.

Fiestas 
 10-15 d'agosto: Fiesta Mayor.

Localidaz achirmanatas 
  Enna (Rosellón).
  Ettenheim (Alemanya).
  Telica (Nicaragua).

Vinclos externos 

  Pachina web oficial municipal.
  Información en a pachina web d'a Generalitat de Catalunya.
  Información en a pachina web de l'Institut d'Estadística de Catalunya.
  A Farinera de Castelló d'Empúries en a web mnactec.

Localidaz d'a provincia de Chirona
Localidaz portuarias de Catalunya